B4-1128, 1183, 1185, 1187 και 1195/95

Ψήφισμα σχετικά με την αλιευτική συμφωνία με το Μαρόκο

Το Ευρωπαϊκό Κοινοβούλιο,

- έχοντας υπόψη τη συμφωνία αλιείας μεταξύ της Ευρωπαϊκής Ένωσης και του Βασιλείου του Μαρόκου, η οποία έληξε στις 30 Απριλίου 1995,

- έχοντας υπόψη τα ψηφίσματά του της 28ης Οκτωβρίου 1994 ((ΕΕ C 323 της 21.11.1994, σελ. 505)) σχετικά με τη συμφωνία αλιείας με το Μαρόκο και της 13ης Ιουλίου 1995 ((Πρακτικά της ως άνω ημερομηνίας, μέρος ΙΙ, παράγραφος 4)) σχετικά με τη συμφωνία αλιείας μεταξύ της Ευρωπαϊκής Ένωσης και του Βασιλείου του Μαρόκου,

A. έχοντας υπόψη τη βούληση της Ευρωπαϊκής Ένωσης να επιτύχει, το συντομότερο δυνατό, ικανοποιητική συμφωνία αλιείας υπέρ του κοινοτικoύ αλιευτικού στόλου που εκ παραδόσεως ασκεί τις δραστηριότητές του στους ιχθυοτόπους αυτούς,

Β. έχοντας υπόψη ότι, στις 28 Αυγούστου 1995, η Επιτροπή αναγκάσθηκε να προτείνει τη διακοπή των διαπραγματεύσεων διότι κατέστη φανερό ότι η μαροκινή αντιπροσωπεία δεν είχε πράγματι θέληση για διαπραγματεύσεις,

Γ. έχοντας υπόψη την επίσκεψη που πραγματοποίησε προσφάτως στο Βασίλειο του Μαρόκου η αρμόδια για θέματα αλιείας Επίτροπος,

Δ. λαμβάνοντας υπόψη ότι πρόκειται για την πιο σημαντική συμφωνία αλιείας στην Ευρωπαϊκή Ένωση λόγω του αριθμού των κοινοτικών σκαφών που αφορά, των αλιευτικών δυνατοτήτων, του αριθμού των εργαζομένων, εν γένει, που απασχολεί και των αλιέων, ειδικότερα, καθώς και λόγω του μεγέθους των βιομηχανιών μεταποίησης από τις οποίες εξαρτάται ο οικονομικός και κοινωνικός αντίκτυπός της στις περιφέρειες της Ανδαλουσίας, της Γαλικίας, των Καναρίων Νήσων και του Αλγκάρβε[semigr ] στην Ισπανία μόνον αφορά 680 σκάφη, 12.000 περίπου άμεσες θέσεις εργασίας και άλλες 60.000 θέσεις που εξαρτώνται έμμεσα απ'αυτήν,

Ε. λαμβάνοντας υπόψη ότι η συνέχιση της αλιευτικής συμφωνίας μεταξύ της Ευρωπαϊκής Ένωσης και του Μαρόκου αποτελεί θεμελιώδες στοιχείο για τη διατήρηση μιας οικονομικής δραστηριότητας σε περιοχές που πλήττονται περισσότερο από την ανεργία στην Ευρωπαϊκή Ένωση και που έχουν ήδη υποστεί τις αρνητικές επιπτώσεις των παραχωρήσεων που έχουν χορηγηθεί στο Μαρόκο στον τομέα των οπωροκηπευτικών,

ΣΤ. λαμβάνοντας υπόψη ότι οι αποφάσεις του Ευρωπαϊκού Συμβουλίου των Καννών σχετικά με την αύξηση της χρηματοδότησης προς τις τρίτες μεσογειακές χώρες προσφέρουν άριστες δημοσιονομικές προοπτικές για το Μαρόκο εν όψει της Ευρω-μεσογειακής Διάσκεψης που θα διεξαχθεί στις 27 και 28 Νοεμβρίου 1995 στη Βαρκελώνη,

1. ζητεί από την Επιτροπή να αρχίσει τον έβδομο γύρο των διαπραγματεύσεων για τη συμφωνία αλιείας μεταξύ της Ευρωπαϊκής Ένωσης και του Βασιλείου του Μαρόκου, προκειμένου να επιτύχει το ταχύτερο δυνατόν μία ικανοποιητική συμφωνία αλιείας για την προάσπιση των συμφερόντων του αλιευτικού τομέα[semigr ]

2. υπογραμμίζει την ανάγκη εμμονής στις θέσεις του Ευρωπαϊκού Κοινοβουλίου, του Συμβουλίου και της Επιτροπής υπέρ του κοινοτικού στόλου, τις οποίες υποστήριξαν οι διαπραγματευτές της Ευρωπαϊκής Ένωσης κατά τους διαδοχικούς γύρους των διαπραγματεύσεων[semigr ]

3. ελπίζει ότι, μετά τις τελευταίες επαφές που πραγματοποίησε η αρμόδια για θέματα αλιείας Επίτροπος με τις ανώτατες μαροκινές αρχές, οι διαπραγματευτές αυτής της χώρας θα δείξουν μεγαλύτερη διαλλακτικότητα στον έβδομο γύρο και θα καταστήσουν δυνατή την ταχεία σύναψη μιας ικανοποιητικής συμφωνίας[semigr ]

4. σημειώνει ότι, εάν κατά τον έβδομο γύρο των διαπραγματεύσεων η Επιτροπή αντιμετωπίσει τα ίδια προβλήματα με τους προηγούμενους γύρους, η Επιτροπή θα πρέπει να διακόψει τις παράλληλες διαπραγματεύσεις για τη συμφωνία σύνδεσης με το Μαρόκο[semigr ]

5. ζητεί από την Επιτροπή, εάν επιτύχει μία ικανοποιητική αλιευτική συμφωνία, να τη συμπεριλάβει στη γενική συμφωνία σύνδεσης[semigr ]

6. ζητεί από τις κυβερνήσεις των πληττόμενων χωρών και περιοχών να προβούν κατεπειγόντως σε απολογισμό και εκτίμηση των ζημιών που υπέστησαν οι στόλοι τους και οι συναφείς κλάδοι και, ενδεχομένως, στην προκαταβολή των αναγκαίων ποσών για τα προγράμματα και μέτρα στήριξης, υπό την επιφύλαξη ότι αυτά θα τους επιστραφούν προσεχώς από τον κοινοτικό προϋπολογισμό[semigr ]

7. κρίνει ότι θα ήταν σκόπιμο να διατεθεί επαρκής ενίσχυση από τα διαρθρωτικά ταμεία για την προσαρμογή του τομέα και υπενθυμίζει προς τους διαπραγματευτές την ανάγκη διατήρησης των θέσεων απασχόλησης και της οικονομικής δραστηριότητας στις περιοχές που πλήττονται άμεσα, ενώ η ΕΕ πρέπει να συνεργασθεί προς αυτήν την κατεύθυνση, προσαρμόζοντας, ενδεχομένως, τον αλιευτικό στόλο στις ανάγκες των συγκεκριμένων περιοχών[semigr ]

8. θεωρεί ότι, λόγω του μεγέθους των οικονομικών ζημιών που προκαλεί η έλλειψη συμφωνίας, πρέπει να καταρτισθούν και χρηματοδοτηθούν ειδικά προγράμματα στήριξης, επιπλέον του Χρηματοδοτικού Μέσου Προσανατολισμού για την Αλιεία (IFOP) και της πρωτοβουλίας PESCA, που είναι από κάθε άποψη ανεπαρκή[semigr ]

9. κρίνει ότι όσες από τις πιστώσεις που έχουν εγγραφεί στον προϋπολογισμό των Ευρωπαϊκών Κοινοτήτων για το έτος 1995 στη θέση «διεθνείς συμφωνίες αλιείας» προορίζονται για τη χρηματοδοτική αντιστάθμιση προς το Βασίλειο του Μαρόκου, και εφόσον δεν έχουν χρησιμοποιηθεί έως σήμερα επειδή δεν ανανεώθηκε η συμφωνία αλιείας, πρέπει να αποδεσμευθούν για τη χρηματοδότηση μέτρων και προγραμμάτων υποστήριξης των στόλων που παραμένουν ελλιμενισμένοι αναγκαστικά[semigr ] για τον λόγο αυτό, ζητεί από την Επιτροπή να παρουσιάσει συμπληρωματικό και διορθωτικό προϋπολογισμό με τροποποιημένες τις παρατηρήσεις της αντίστοιχης δημοσιονομικής θέσης, ώστε να επεκταθούν οι δυνατότητες χρήσεως των πιστώσεών της εντός της αυτής κατηγορίας των δημοσιονομικών προοπτικών[semigr ]

10. επισημαίνει ότι είναι ανάγκη η διαχείριση της ενίσχυσης των 40 εκατομμυρίων ECU που προβλέπεται από την Επιτροπή για τα σκάφη που πλήττονται από τον αναγκαστικό ελλιμενισμό, κατά την παρούσα φάση διαπραγματεύσεως της συμφωνίας, να γίνει με τη μεγαλύτερη δυνατή ευελιξία και ετοιμότητα, ούτως ώστε οι πληττόμενοι να μπορέσουν να επωφεληθούν απ' αυτήν αμέσως[semigr ]

11. ζητεί από την Επιτροπή να προβεί επειγόντως σε μία εκτίμηση των πόρων για την αλιεία που ρεαλιστικά μπορεί να αναμένεται ότι θα διατεθούν κατά την επόμενη δεκαετία στους στόλους της ΕΕ, τόσο στα εγχώρια ύδατα όσο και στα ύδατα που βρίσκονται υπό τη δικαιοδοσία τρίτων χωρών, καθώς και στις ανοικτές θάλασσες[semigr ]

12. ζητεί να πραγματοποιηθεί μία συνολική αποτίμηση όσον αφορά τις διεθνείς αλιευτικές συμφωνίες που έχει συνάψει η Ευρωπαϊκή Ένωση με τρίτες χώρες, ιδίως εάν οι συμφωνίες αυτές αντιπροσωπεύουν μεγάλο ποσοστό (περίπου 30%) του συνολικού κοινοτικού προϋπολογισμού για τον αλιευτικό τομέα[semigr ]

13. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και την Κυβέρνηση του Μαρόκου.